钦定古今图书集成/方舆汇编/职方典/第1522卷 > 《窜夜郎于乌江留别宗十六璟》前人
## 钦定古今图书集成/方舆汇编/职方典/第1522卷 > 《窜夜郎于乌江留别宗十六璟》前人

君家全盛日，台鼎何陆离。斩鳌翼娲皇，炼石补天维。
一回日月顾，三入凤凰池。失势青门傍，种瓜复几时。
犹会众宾客，三千光路岐。皇恩雪愤懑，松柏含荣滋。
我非东床人，令姊忝齐眉。浪迹未出世，空名动京师。
适遭云罗解，翻谪夜郎悲。拙妻莫邪剑，及比二龙随。
惭居湍波若，千里远从之。白帝晓猿断，黄牛过客迟。
‘遥瞻明月峡，西去益相思’。